A dzə́ŋ mim̀vɔ̌d míńtómba ai sud, ǎ ngásyé ai mɔ́ móe ai miǹtag mísə. 14Anə́ bəzitímā miǹkuan, a kə, a zu ai bidí á miǹnam oyǎb. 15A kódō á sí alú á ngə́lə ású yə̄ nə́ á yam bidí ású ndá bod dzié, a mǎn kǎb bītúgā bí bīnīngá bíé bīsíé byábán. 16Ǹnyie anə́ ā yén áfúb lányəb nyé á ńnə̄m vóm ziŋ, a kusú dɔ̄, ai é mɔ̄ní á syé, a bondé áfūb wɔ̂n. 17A tindí éyē ángə̄də́g á súd, eki tə faŋ mɔ́. 18A yəm nâ mam móé mâwulu m̀bəŋ, ńdɔ̄ fə m̀fyɛ̌ yā álāmbā díé ó nə təge dím tɔ́ ai alú. 19A nɔŋɔ́ ḿbɔ̌m miǹkɔ̌l mí ótiŋ, ebɛ ótiŋ, a və́ á mɔ́. 20A sám wɔ́, a kab á mīḿbúbúá, a kwî dwé ású éngɔ́ngɔ́l mod. 21Ǎ mbádā kig avə́b ású ndá dzīē, amú bod bóé bə́sə̄ bə́ bə́gə məfǐb bíwɔ́man. 22A tiŋ nyémēn mim̀fingá, biyé bíé bí nə m̀bəmbə ndɔ́mbɔ́, byâvie á zooŋ.